Uredba komisije (EGS) št. 442/91

z dne 25. februarja 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 53/91 [2], in zlasti člena 9,

ker je treba zaradi zagotovitve enotne uporabe kombinirane nomenklature, priložene navedeni uredbi, sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature, ta pravila pa se uporabljajo tudi za vse druge nomenklature, ki v celoti ali delno temeljijo na kombinirani nomenklaturi ali ji dodajajo dodatne pododdelke, in so uvedene s posebnimi določbami Skupnosti, zaradi izvajanja tarifnih ali drugih ukrepov, ki se nanašajo na blagovno menjavo;

ker je treba blago, ki je navedeno v stolpcu 1 preglednice iz Priloge k tej uredbi, v skladu z navedenimi pravili uvrstiti pod ustrezno oznako KN, navedeno v stolpcu 2, zaradi razlogov, navedenih v stolpcu 3;

ker Odbor za nomenklaturo ni podal mnenja glede izdelkov št. 1 in 4 v priloženi preglednici v roku, ki ga je določil njegov predsednik;

ker so ukrepi, predvideni s to uredbo, v skladu z mnenjem Odbora za nomenklaturo glede izdelkov št. 2, 3 in 5 v priloženi preglednici,

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v Prilogi, je v kombinirani nomenklaturi zdaj uvrščeno pod ustrezne oznake KN, navedene v stolpcu 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 7, 10.1.1991, str. 14.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1.Okrogel les iglavcev, brušen na isti premer po vsej dolžini, rezan proti smeri vlaken, katerega en konec je zašiljen, vrste, ki se uporablja za krajinsko načrtovanje, za gradnjo vrtnih in drugih ograj, zastiral, itd. | 44071099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature ter besedila oznak KN 4407, 440710 in 44071099. Blago se ne sme uvrstiti pod tarifno številko 4403 ali 4404, ker je bilo brušeno; 4409, ker ni bilo profilirano; 4421, ker ni bilo dovolj obdelano. |

2.Zložljive paletne prirobnice iz štirih kosov lesa (2 × 2 kosa iste dolžine) s tečaji na koncih v obliki okvirja, ki se postavi na samo paleto. (Glej fotografijo, primer št. 2) | 44219099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature ter besedila oznak KN 4421, 442190 in 44219099. Blago je treba šteti za dele palete, ki ne more biti uvrščena pod tarifno številko 4415 (glej pojasnjevalne opombe harmoniziranega sistema k tarifnim številkam 4415, oddelek III in 4421, odstavek 2). |

3.Izdelki v obliki venca iz protja, delno okrašeni z umetnim cvetjem, umetnimi listi, trakovi, majhnimi umetnimi živalmi (kot sta metulj in piščanček). (Za primer glej fotografijo primera št. 3) | 46021091 | Uvrstitev opredeljujejo določbe splošnih pravil 1, 3b in 6 za razlaganje kombinirane nomenklature, opomba 1 k poglavju 6, kakor tudi besedila oznak KN 4602, 460210 in 46021091. Bistvena značilnost teh izdelkov je pleteno protje. |

4.Prenosni radijski oddajniki-sprejemniki tipa "walkie-talkie", plastični, z vgrajenim ali nevgrajenim sistemom morse, največje jakosti 5 milivatov ERP (efektivna sevana moč), na baterijski pogon in ki ne vsebujejo dušilcev hrupa, možnosti izbiranja kanalov ali voltmetrov. | 95039031 | Uvrstitev opredeljujejo določbe splošnih pravil 1 in 6 za razlaganje kombinirane nomenklature ter besedila oznak KN 9503, 950390 in 95039031. Ti aparati se ne morejo uvrstiti pod oznako KN 85252090, ker njihova jakost oddajanja ni večja od 5 milivatov ERP in ker ne vsebujejo dušilcev hrupa, možnosti izbiranja kanalov ali voltmetrov, zato morajo biti uvrščeni pod igrače. |

5.Izdelki v obliki ptičjega gnezda iz spletenega protja, okrašeni s šestimi piščančki, umetnimi rožami in umetnimi listi. (Glej fotografijo, primer št. 5) | 95059000 | Uvrstitev opredeljujejo določbe splošnih pravil 1 in 6 za razlaganje kombinirane nomenklature ter besedila oznak KN 9505, 950590 in 95059099, ker vsebuje dekorativni izdelek; zaradi piščančkov je očitna povezava z velikonočnimi prazniki. |

+++++ TIFF +++++

+++++ TIFF +++++

| |

+++++ TIFF +++++

|

--------------------------------------------------